
PATVIRTINTA 
Higienos instituto direktoriaus 
2026 m. spalio 28 d. įsakymu Nr. V-149


LIGOTUMO IR SERGAMUMO STATISTINIO TYRIMO METODIKA         

I SKYRIUS
BENDROSIOS NUOSTATOS

1. Ligotumo ir sergamumo statistinio tyrimo metodikoje (toliau – Metodika) aprašomas ligotumo ir sergamumo statistinio tyrimo (toliau – statistinis tyrimas) tikslas, pagrindinės statistiniame tyrime vartojamos sąvokos, statistinį tyrimą reglamentuojantys teisės aktai, naudojami statistinių duomenų šaltiniai ir klasifikatoriai, statistinio tyrimo atlikimo būdas, statistinių duomenų surinkimas, statistinių duomenų ir statistinės informacijos kokybės ir konfidencialumo užtikrinimas, pagrindinių statistinių rodiklių skaičiavimo formulės, statistinės informacijos sklaida.
2. Ligotumo ir sergamumo statistika Lietuvoje rengiama nuo 2001 m. 

II SKYRIUS
TIKSLAS

3. Statistinio tyrimo tikslas – rengti ir skelbti statistinę informaciją apie Lietuvos Respublikos gyventojų ligotumą ir sergamumą pagal sveikatos priežiūros įstaigose užregistruotas diagnozes ir pagal įvairias gyventojų charakteristikas.  
4. Pagrindiniai statistinės informacijos vartotojai yra valstybės ir savivaldybių institucijos, Pasaulio sveikatos organizacija, Europos Sąjungos statistikos tarnyba, Ekonominio bendradarbiavimo ir plėtros organizacija, žiniasklaida, verslo įstaigos, mokslo institucijos ir studentai.
5. Tiriamasis laikotarpis – kalendoriniai metai.

III SKYRIUS
PAGRINDINĖS SĄVOKOS

6. Statistiniame tyrime vartojamos sąvokos:
6.1. Diagnozė / liga / susirgimas – asmeniui užregistruota medicininė būklė. Šioje Metodikoje šios sąvokos laikomos identiškomis;
6.2. Naujai susirgusių asmenų skaičius (sergamumas) – asmenų, kuriems per metus asmens sveikatos priežiūros įstaigose naujai užregistruota bent viena diagnozė (ūminės ligos bei pirmą kartą gyvenime nustatytos lėtinės ligos), skaičius;
6.3. Naujų susirgimų atvejų skaičius – ūminių ligų bei pirmą kartą gyvenime nustatytų lėtinių ligų, užregistruotų asmens sveikatos priežiūros įstaigose asmeniui, skaičius. 
6.4. Sergančių asmenų skaičius (ligotumas) – asmenų, kuriems per tam tikrą laikotarpį, dažniausiai per metus, asmens sveikatos priežiūros įstaigose yra užregistruota bent diagnozė, skaičius. 
6.5. Susirgimų skaičius – skirtingų ligų ar traumų, užregistruotų asmeniui per tam tikrą laikotarpį, dažniausia per metus, asmens sveikatos priežiūros įstaigose, skaičius. 

IV SKYRIUS
TEISINIS PAGRINDAS

7. Statistinį tyrimą reglamentuojantys teisės aktai:
7.1. 2008 m. gruodžio 16 d. Europos Parlamento ir Tarybos reglamentas (EB) Nr. 1338/2008 dėl Bendrijos statistikos apie visuomenės sveikatą ir sveikatą bei saugą darbe;
7.2. Lietuvos Respublikos visuomenės sveikatos stebėsenos (monitoringo) įstatymas.
8. Su statistiniu tyrimu susiję teisės aktai:
8.1. Visuomenės sveikatos stebėsenos informacinės sistemos nuostatai, patvirtinti Lietuvos Respublikos sveikatos apsaugos ministro 2018 m. balandžio 10 d. įsakymu Nr. V-405 „Dėl Visuomenės sveikatos stebėsenos informacinės sistemos nuostatų ir Visuomenės sveikatos stebėsenos informacinės sistemos duomenų saugos nuostatų patvirtinimo“;
8.2. Mirties atvejų ir jų priežasčių valstybės registro nuostatai, patvirtinti Lietuvos Respublikos Vyriausybės 2009 m. liepos 8 d. nutarimu Nr. 709 „Dėl Mirties atvejų ir jų priežasčių valstybės registro nuostatų patvirtinimo“; 
8.3. Užkrečiamųjų ligų ir jų sukėlėjų valstybės informacinės sistemos nuostatai, patvirtinti Nacionalinio visuomenės sveikatos centro prie Sveikatos apsaugos ministerijos direktoriaus 2024 m. lapkričio 15 d. įsakymu Nr. VKE-419 „Dėl Užkrečiamųjų ligų ir jų sukėlėjų valstybės informacinės sistemos atnaujinimo, Užkrečiamųjų ligų ir jų sukėlėjų valstybės informacinės sistemos nuostatų ir Užkrečiamųjų ligų ir jų sukėlėjų valstybės informacinės sistemos duomenų saugos nuostatų patvirtinimo“;
8.4. Vėžio registro informacinės sistemos nuostatai, patvirtinti Lietuvos Respublikos sveikatos apsaugos ministro 2025 m. liepos 11 d. įsakymu Nr. V-673 „Dėl Vėžio registro informacinės sistemos nuostatų patvirtinimo“.

V SKYRIUS 
TAIKOMI KLASIFIKATORIAI

9. Statistiniame tyrime taikomi šie sąrašai ir klasifikatoriai:
9.1. Tarptautinės statistinės ligų ir sveikatos problemų klasifikacijos, 10 redakcijos, Australijos modifikacija, 2015 m., devintasis leidimas (TLK–10–AM). Klasifikatorius skelbiamas Valstybinės ligonių kasos prie Sveikatos apsaugos ministerijos interneto svetainėje  https://ligoniukasa.lrv.lt/lt/ → Atviri duomenys → TLK-10-AM / ACHI / ACS elektroninis vadovas;
9.2. Kiti Higienos instituto naudojami vidiniai klasifikatoriai skelbiami leidinyje „Gyventojų sveikatos būklės ir sveikatos priežiūros įstaigų veiklos bei išteklių rodiklių aprašai“, kuris yra skelbiamas Higienos instituto interneto svetainėje www.hi.lt → Sveikatos statistika → Statistinių tyrimų metodikos ir rodiklių aprašai.

VI SKYRIUS
TIRIAMOJI VISUMA, ELEMENTŲ APRĖPTIS, SKAIČIUOJAMI (VERTINAMI) PARAMETRAI

10.	Tiriamoji visuma – asmenys, kuriems asmens sveikatos priežiūros įstaigose užregistruotas susirgimas. 
11. Statistinio stebėjimo vienetas – susirgimai, užregistruoti asmens sveikatos priežiūros paslaugas teikiančiose įstaigose. 
12. Skaičiuojamieji  parametrai: 
12.1. sergančių asmenų skaičius pagal amžių, lytį, gyvenamąją vietovę, diagnozę;
12.2. naujai susirgusių asmenų skaičius pagal amžių, lytį, gyvenamąją vietovę, diagnozę; 
12.3. susirgimų skaičius pagal amžių, lytį, gyvenamąją vietovę, diagnozę;
12.4. naujų susirgimų atvejų skaičius pagal amžių, lytį, gyvenamąją vietovę, diagnozę.
13. Statistiniai rodikliai skaičiuojami šalies, regionų, apskričių ir savivaldybių lygiu.
14. Santykiniai rodikliai yra skaičiuojami 100, 1 tūkst. arba 100 tūkst. gyventojų priklausomai nuo susirgimo paplitimo. Taip pat yra skaičiuojami standartizuoti rodikliai 100 tūkst. gyventojų. 

VII SKYRIUS
TAIKOMI METODAI

15. Statistinis tyrimas atliekamas administracinių arba specializuotų tam tikrų ligų informacinių sistemų duomenų pagrindu. 
16. Rengiant statistinę informaciją taikomi statistinių duomenų grupavimo, sumavimo ir santykinių rodiklių skaičiavimo metodai.

VIII SKYRIUS
STATISTINIŲ DUOMENŲ ŠALTINIAI, DUOMENŲ RINKIMAS IR APDOROJIMAS

17. Statistiniam tyrimui naudojami administraciniai duomenų šaltiniai bei specializuotos tam tikrų ligų informacinės sistemos:
17.1. Lietuvos Respublikos sveikatos apsaugos ministerijos valdomos ir Higienos instituto tvarkomos Visuomenės sveikatos stebėsenos informacinės sistemos duomenys apie asmeniui užregistruotus susirgimus bei mirties priežastis; 
17.2. Nacionalinio visuomenės sveikatos centro prie Sveikatos apsaugos ministerijos valdomos ir tvarkomos Užkrečiamųjų ligų ir jų sukėlėjų valstybės informacinės sistemos duomenys apie privalomas registruoti užkrečiamąsias ligas; 
17.3. Sveikatos apsaugos ministerijos valdomos ir Nacionalinio vėžio instituto tvarkomos Vėžio registro informacinės sistemos duomenys apie piktybinius navikus.
17.4.	Lietuvos Respublikos teisingumo ministerijos valdomo ir valstybės įmonės Registrų centras tvarkomo Lietuvos Respublikos adresų registro duomenys apie Lietuvos Respublikos regionus, apskritis ir savivaldybes.
18. Visuomenės sveikatos stebėsenos informacinė sistema gauna asmeniui užregistruotų susirgimų duomenis iš Privalomojo sveikatos draudimo informacinės sistemos (toliau – PSDF IS). Higienos institutas pagal sutartį su Valstybine ligonių kasa prie Sveikatos apsaugos ministerijos gauna nuasmenintą PSDF IS kopiją tiesioginio prisijungimo (on-line) režimu.
19. Visuomenės sveikatos stebėsenos informacinė sistema gauna nuasmenintus mirties priežasčių duomenis iš Higienos instituto tvarkomo Mirties atvejų ir jų priežasčių valstybės registro metams pasibaigus. 
20. Užkrečiamųjų ligų ir jų sukėlėjų valstybės informacinė sistema bei Vėžio registro informacinė sistema teikia Higienos institutui suvestinius ligotumo ir sergamumo užkrečiamosiomis ligomis ir piktybiniais navikais duomenis.
21. Skaičiuojant sergamumą lėtinė liga laikoma nauju atveju, jei diagnozė asmeniui yra užregistruota ataskaitiniais metais, bet ji nebuvo registruota tam asmeniui per dvejus ankstesnius metus. Tam tikroms lėtinėms ligoms dėl jų pobūdžio bei didesniam duomenų tikslumui užtikrinimui gali būti nustatytas ir ilgesnis tikrinimo laikotarpis: 3, 5, 10 metų arba visas duomenų registracijos laikas. Ūminės ligos atvejis yra laikomas nauju, jei nuo prieš tai buvusios ligos registracijos praėjo ne mažiau kaip du mėnesiai. Atskiroms ūminėms ligoms dėl jų gydymo trukmės gali būti nustatytas ilgesnis laikotarpis tarp ligų registracijų. Ūminėmis ligomis asmuo gali sirgti kelis kartus per metus.
22. Skaičiuojant ligotumą lėtinėmis ligomis, ypač tomis, dėl kurių asmuo gali nesilankyti sveikatos priežiūros įstaigoje kelis metus, didesniam tikslumui užtikrinti gali būti taikomas ne vienerių metų, bet ilgesnis registracijos laikotarpis: 3, 5, 10 metų arba visas duomenų registracijos laikas. Ligotumas gali būti skaičiuojamas metų bėgyje ir metų pabaigoje. Ligotumas metų pabaigoje – asmenų, kuriems asmens sveikatos priežiūros įstaigose per tam tikrą laikotarpį yra užregistruota bent viena diagnozė ir gyvų ataskaitinių metų gruodžio 31 d., skaičius. Šis rodiklis dažniausiai skaičiuojamas lėtinėms ligoms. 
23. Skaičiuojant susirgimų skaičių liga laikoma ta pačia, jei sutampa pirmieji trys jos kodo ženklai, nors tam tikrais atvejais ta pati liga gali būti koduojama keliais skirtingais triženkliais kodais arba triženklis kodas gali būti naudojamas skirtingų ligų registracijai. Lėtinėms ligoms, ypač toms, dėl kurių asmuo gali nesilankyti sveikatos priežiūros įstaigoje kelis metus, didesniam tikslumui užtikrinti gali būti taikomas ilgesnis registracijos laikotarpis (3, 5, 10 metų arba visas duomenų registracijos laikas).

IX SKYRIUS
STATISTINIŲ DUOMENŲ IR STATISTINĖS INFORMACIJOS KOKYBĖS UŽTIKRINIMAS

24. Statistinės informacijos ir jos rengimo kokybė užtikrinama vadovaujantis Europos statistikos praktikos kodekso nuostatomis ir ESS kokybės užtikrinimo gairėmis (angl. ESS Quality Assurance Framework).
25. Skaičiuojant duomenis iš PSDF IS, atliekamas nekorektiškų įrašų pašalinimas (atmetami neidentifikuotų asmenų įrašai), negalimos diagnozės kodas keičiamas į nepatikslintos diagnozės kodą R69, praleistos reikšmės, jei įmanoma, keičiamos kitose PSDF IS lentelėse esančiomis reikšmėmis. 
26. Prieš skelbiant statistinę informaciją vartotojams, pagrindinės sergamumo ir ligotumo statistinių rodiklių reikšmės lyginamos su ankstesnių metų reikšmėmis, analizuojami jų pokyčiai. Nustatomos išsiskiriančios rodiklių reikšmės ir atliekama jų analizė. Esant reikšmingų nukrypimų, aiškinamasi jų galimos priežastys. 
27. Paskelbus statistinę informaciją Oficialiosios statistikos portale, atnaujinamas statistinio tyrimo metainformacijos aprašas, kuriame pateikiama informacija apie statistinių rodiklių kokybę pagal šias charakteristikas: reikalingumą, tikslumą ir patikimumą, savalaikiškumą ir punktualumą, palyginamumą ir suderinamumą. Statistinio tyrimo metainformacijos aprašas taip pat skelbiamas Higienos instituto interneto svetainėje www.hi.lt → Sveikatos statistika → Statistinių tyrimų metodikos ir rodiklių aprašai.

X SKYRIUS
STATISTINIŲ DUOMENŲ IR STATISTINĖS INFORMACIJOS KONFIDENCIALUMO UŽTIKRINIMAS IR ASMENS DUOMENŲ TVARKYMAS STATISTIKOS TIKSLAIS

28. Statistinių duomenų konfidencialumas užtikrinamas vadovaujantis:
28.1. 2009 m. kovo 11 d. Europos Parlamento ir Tarybos reglamentu (EB) Nr. 223/2009 dėl Europos statistikos, panaikinančio Europos Parlamento ir Tarybos reglamentą (EB, Euratomas) Nr. 1101/2008 dėl konfidencialių statistinių duomenų perdavimo Europos Bendrijų statistikos tarnybai, Tarybos reglamentą (EB) Nr. 322/97 dėl Bendrijos statistikos ir Tarybos sprendimą 89/382/EEB, Euratomas, įsteigiantį Europos Bendrijų statistikos programų komitetą, su paskutiniais pakeitimais, padarytais 2015 m. balandžio 29 d. Europos Parlamento ir Tarybos reglamentu (ES) 2015/759;
28.2. 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).
29. Statistinio tyrimo duomenų ir statistinės informacijos konfidencialumo užtikrinimo tvarką nustato Lietuvos Respublikos sveikatos apsaugos ministerijos valdomų ir Higienos instituto tvarkomų registrų ir valstybės informacinių sistemų duomenų saugos nuostatai, patvirtinti Lietuvos Respublikos sveikatos apsaugos ministro 2025 m. spalio 14 d. įsakymu Nr. V-888 „Dėl Lietuvos Respublikos sveikatos apsaugos ministerijos valdomų ir Higienos instituto tvarkomų registrų ir valstybės informacinių sistemų duomenų saugos nuostatų patvirtinimo“, Lietuvos Respublikos sveikatos apsaugos ministerijos valdomų ir Higienos instituto tvarkomų registrų informacinių sistemų ir valstybės informacinių sistemų kibernetinio saugumo politikos dokumentai, patvirtinti Lietuvos Respublikos sveikatos apsaugos ministro 2026 m. balandžio 22 d. įsakymu Nr. V-373 „Dėl Lietuvos Respublikos sveikatos apsaugos ministerijos valdomų ir Higienos instituto tvarkomų registrų informacinių sistemų ir valstybės informacinių sistemų kibernetinio saugumo politikos dokumentų patvirtinimo“ bei Oficialiosios statistinės informacijos skelbimo ir patikslinimų tvarkos aprašas, patvirtintas Higienos instituto direktoriaus 2025 m. kovo 20 d. įsakymu Nr. V-49 „Dėl Oficialiosios statistinės informacijos skelbimo ir patikslinimų tvarkos aprašo patvirtinimo“.
30. Statistiniame tyrime naudojami asmens duomenys tvarkomi vadovaujantis Visuomenės sveikatos stebėsenos informacinės sistemos nuostatais, patvirtintais Lietuvos Respublikos sveikatos apsaugos ministro 2018 m. balandžio 10 d. įsakymu Nr. V-405 „Dėl Visuomenės sveikatos stebėsenos informacinės sistemos nuostatų ir Visuomenės sveikatos stebėsenos informacinės sistemos duomenų saugos nuostatų patvirtinimo“.    
31. Statistinė tyrimo informacija skelbiama taip, kad būtų apsaugota nuo tiesioginės ir netiesioginės statistinio vieneto duomenų atskleidimo galimybės.

XI SKYRIUS
STATISTINIŲ RODIKLIŲ SKAIČIAVIMO FORMULĖS IR KITI TEORINIAI PAAIŠKINIMAI

32. Agreguoti duomenys pateikiami absoliučiaisiais skaičiais; skaičiuojami šie pagrindiniai tyrimo statistiniai rodikliai:

32.1. ligotumas arba sergančių tam tikra liga ar ligų grupe s asmenų skaičius  [x, x + n) amžiaus grupėje, tenkantis 1 tūkst. (arba 100 arba 100 tūkst.) gyventojų  metais:
čia:
t – metai,
x – asmenų amžius (x = 0, 1, 2, ...), 
n – amžiaus intervalo ilgis (n = 1, 2, 3, ...), – sergančių tam tikra liga ar ligų grupe s asmenų skaičius [x, x + n) amžiaus grupėje t metais,
 – vidutinis metinis nuolatinių gyventojų skaičius [x, x + n) amžiaus grupėje t metais,
k – dauginimo koeficientas: 100, 1 tūkst. arba 100 tūkst.;

32.2. sergamumas arba naujai susirgusių tam tikra liga ar ligų grupe s asmenų skaičius  [x, x + n) amžiaus grupėje, tenkantis 1 tūkst. (arba 100 arba 100 tūkst.) gyventojų  metais:
čia:
t – metai,
x – asmenų amžius (x = 0, 1, 2, ...), 
n – amžiaus intervalo ilgis (n = 1, 2, 3, ...),
 – sergančių tam tikra liga ar ligų grupe s asmenų skaičius [x, x + n) amžiaus grupėje t metais,
 – vidutinis metinis nuolatinių gyventojų skaičius [x, x + n) amžiaus grupėje t metais,
k – dauginimo koeficientas: 100, 1 tūkst. arba 100 tūkst.;

32.3. tam tikrų susirgimų s skaičius  [x, x + n) amžiaus grupėje, tenkantis 1 tūkst. (arba 100 arba 100 tūkst.) gyventojų  metais:
čia:
t – metai,
x – asmenų amžius (x = 0, 1, 2, ...), 
n – amžiaus intervalo ilgis (n = 1, 2, 3, ...),
 – sergančių tam tikra liga ar ligų grupe s asmenų skaičius [x, x + n) amžiaus grupėje t metais,
 – vidutinis metinis nuolatinių gyventojų skaičius [x, x + n) amžiaus grupėje t metais,
k – dauginimo koeficientas: 100, 1 tūkst. arba 100 tūkst.;

32.4. tam tikrų naujų susirgimų s skaičius   [x, x + n) amžiaus grupėje, tenkantis 1 tūkst. (arba 100 arba 100 tūkst.) gyventojų  metais:
čia:
t – metai,
x – asmenų amžius (x = 0, 1, 2, ...), 
n – amžiaus intervalo ilgis (n = 1, 2, 3, ...),
 – sergančių tam tikra liga ar ligų grupe s asmenų skaičius [x, x + n) amžiaus grupėje t metais,
 – vidutinis metinis nuolatinių gyventojų skaičius [x, x + n) amžiaus grupėje t metais,
k – dauginimo koeficientas: 100, 1 tūkst. arba 100 tūkst.;
32.5 standartizuotas ligotumo tam tikra liga ar ligų grupe s rodiklis  t metais 100 tūkst. gyventojų:

čia:
t – metai,

 – Europos gyventojų standartas [x, x + n) amžiaus grupėje, pateiktoje 1 lentelėje, 
 – ligotumo tam tikra liga ar ligų grupe s rodiklis [x, x + n) amžiaus grupėje t metais iš 28.1 papunkčio;
32.6 standartizuotas sergamumo tam tikra liga ar ligų grupe s rodiklis  t metais 100 tūkst. gyventojų:

čia:
t – metai,

 – Europos gyventojų standartas [x, x + n) amžiaus grupėje, pateiktoje 1 lentelėje, 
 – sergamumo tam tikra liga ar ligų grupe s rodiklis [x, x + n) amžiaus grupėje t metais, kai dauginimo koeficientas k lygus 100 tūkst., iš 28.2 papunkčio.

1 lentelė. Europos Sąjungos standartinė populiacija (remiantis Europos Sąjungos ir Europos laisvosios prekybos asociacijos 2011–2030 m. populiacijos projekcijomis)
	Amžiaus grupė
	Europos gyventojų standartas

	0
	1000

	1–4
	4000

	5–9
	5500

	10–14
	5500

	15–19
	5500

	20–24
	6000

	25–29
	6000

	30–34
	6500

	35–39
	7000

	40–44
	7000

	45–49
	7000

	50–54
	7000

	55–59
	6500

	60–64
	6000

	65–69
	5500

	70–74
	5000

	75–79
	4000

	80–84
	2500

	85–89
	1500

	90–94
	800

	95 ir daugiau
	200

	Iš viso
	100 000



XII SKYRIUS
STATISTINĖS INFORMACIJOS SKLAIDA

33. Statistinė informacija apie ligotumą ir sergamumą skelbiama pagal Higienos instituto direktoriaus įsakymu tvirtinamą Higienos instituto sveikatos statistinės informacijos skelbimo kalendorių (www.hi.lt → Sveikatos statistika → Statistinių duomenų skelbimo kalendorius). Higienos instituto interneto svetainėje www.hi.lt ligotumo ir sergamumo statistinio tyrimo rezultatai  pateikiami: 
33.1. Visuomenės sveikatos stebėsenos informacinės sistemos portale sveikstat.hi.lt → Statistiniai duomenys → Pagrindiniai sveikatos statistikos rodikliai; 
33.2. kasmetiniame leidinyje „Lietuvos sveikatos statistika“, www.hi.lt → Leidiniai → Sveikatos statistikos leidiniai;
33.3. sveikatos statistinių duomenų portale www.hi.lt → Sveikatos statistika → Sveikatos statistinių duomenų portalas.
[bookmark: _Hlk242104042]34. Statistinė informacija taip pat skelbiama Lietuvos duomenų portale  → Sveikata → Sveikatos būklė → Sergamumas ir ligotumas pagal kitų oficialiąją statistiką rengiančių įstaigų rengiamos statistinės informacijos skelbimo kalendorių.
35. Detalesnė statistinė informacija teikiama pagal individualias vartotojų užklausas.
36. Europos Sąjungos statistikos tarnybai, Pasaulio sveikatos organizacijai, Ekonominio bendradarbiavimo ir plėtros organizacijai ir kitoms tarptautinėms organizacijoms statistinė informacija teikiama pagal nustatytą tvarką ir formą.

37.5. Morbidity Statistics: Methodological Guidelines for the 2019 Pilot Data Collection 2019-2020. Version 2. 11 September 2019. Morbidity Statistics Project. Luxembourg: Eurostat; 2019;

38. Pasikeitus Metodikoje nurodytiems teisės aktams, taikomos galiojančių šių teisės aktų redakcijų nuostatos.

